खरौंधी(गढ़वा) : अरंगी पंचायत के उपमुखिया सुदेश्वरी देवी तथा वार्ड सदस्य सुमंत कुमार कुशवाहा, दिनेश राम, शशी कुमार, बबिता देवी, राजकरन राम, देवंती देवी, ने सोमवार को उपप्रमुख गोरखनाथ चौधरी के अध्यक्षता में मुखिया तथा पंचायत सेवक पर 14वे वित्त की राशि को गलत योजना देखकर राशि निकलने का आरोप लगाते हुये विडियो मो.एजाज आलम को आवेदन देकर कार्यवायी की मांग किया है । आवेदन में उल्लेख किया है कि कार्यकारणी की बैठक किये बिना ही 14वे वित्त की राशि को मुखिया तथा पंचायत सेवक मिलकर चापाकल में 60 से 80 फीट बोरिंग कराकर 180 तथा 190 फीट का पैसा निकशी किया गया । आज तक जितनी भी कार्यकारणी की बैठक किया गया है उसमें सिर्फ हमलोग से हस्ताक्षर करा लिया जाता है बाद में प्रस्ताव पारित कर लिया जाता है ।